У мінулую нядзелю наша сястра Тамара Іванаўна і яе муж Станіслаў Станіслававіч Мядзюха з гарпасёлка Варапаева адзначылі 30-годдзе шлюбу. Іх ­сям’я з’яўляецца прыкладам для ўсіх блізкіх. У сястры залатое сэрца, яна вельмі добрая і чулая, заўсёды падтрымае ў цяжкую хвіліну. Годна выхавалі дзвюх дачок, кожная з якіх атрымала дзве вышэйшыя адукацыі. Адна працуе ў турыстычнай фірме ў Маскве, другая — у Італіі, закончыла там універсітэт.